পাণ্ডুত অহা ১৪ মাৰ্চত এন এফ ৰে'লৱে পেঞ্চনাৰ সংস্থাৰ পাণ্ডু শাখাই ইয়াৰ দশম দ্বিবাৰ্ষিক সাধাৰণ অধিবেশন অনুষ্ঠিত কৰিব।
এন এফ ৰে'লৱে পেঞ্চনাৰ সংস্থাৰ মুখ্য পৰামৰ্শদাতা অশিত মোহন ৰয়ে অধিবেশনখন মুকলি কৰিব।
অধিবেশনখনত ৰে'লৱে পেঞ্চনাৰসকলৰ সলকো বিলাক মুখ্য সমস্যা উত্থাপন কৰাৰ লগতে সমস্যাসমূহৰ সমাধানৰ বাবে ভবিষ্যতে লব লগা কাৰ্যপন্থাৰ ওপৰতো আলোচনা কৰা হ'ব বুলি আশা কৰা হৈছে।
জানিব পৰা মতে সপ্তম কেন্দ্ৰীয় দৰমহা আয়োগৰ পৰামৰ্শবলীৰ ভিত্তিত পেঞ্চনাৰ সকলে নতুনকৈ নিৰ্ধাৰিত পেঞ্চন লাভ নকৰাৰ বাবে তেওঁলোক যথেষ্ট উদ্বিগ্ন হৈ আছে।
ইয়াৰ উপৰি চিকিৎসকৰ অভাৱ, বহু পেঞ্চনাৰক নিয়মিতভাৱে প্ৰয়োজন হোৱা ঔষধৰ অভাৱ, পেঞ্চনাৰ সকলৰ অবিবাহিতা/ বিধৱা/বিবাহ বিচ্ছেদ হোৱা কণ্যা সন্তান সকলে জীৱনযোৰা পৰিয়াল পেঞ্চনৰ সুবিধা লাভ কৰাৰ ক্ষেত্ৰত সন্মুখীন হোৱা সমস্যা আদিৰ ওপৰত আলোচনা কৰা হ'ব বুলি পেঞ্চনাৰ সংস্থাৰ ফালৰ পৰা জনোৱা হৈছে।
পাণ্ডু শাখাৰ সম্পাদক গৰাকীয়ে সকলো ৰে'লৱে পেঞ্চনাৰকে উক্ত অধিবেশনখনত অংশগ্ৰহণ কৰিবলৈ এক প্ৰছ বিবৃতি যোগে আহ্বান জনাইছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
